Skallagrímsmenn eiga væntanlega mjög erfiðan leik fyrir höndum þegar þeir mæta Keflvíkingum suður með sjó í kvöld . Á sama tíma fær Breiðholtsliðið ÍR , Snæfell í heimsókn . Þetta eru leikir í 10. umferð , eða þeirri næstsíðustu fyrir jól . Leikirnir eru mikilvægir fyrir bæði Vesturlandsliðin . Skallagrímur er sem stendur í 4. sæti deildarinnar ásamt Njarðvíkingum með 10 stig . Keflavík er ennþá á toppnum með 18 stig og þar á eftir koma Grindavík og KR með 14 stig . Liðin eru ótrúlega þétt við miðbik og neðri hluta deildarinnar . Það sést best á því að Snæfell er í 6. sæti ásamt Þór með 8 stig . Aðeins tveimur stigum neðar er ÍR ásamt fleiri liðum í 8. - 11. sæti , eða við botn deildarinnar .